ফের বাড়মেরের আকাশে ড্রোন, ফের সংঘর্ষ বিরতি পাকিস্তানের…কী করবে ভারত?

ওয়েবডেস্ক- সতর্কতা, হুঙ্কার সব কিছুকেই ছাড়িয়ে যাচ্ছে পাকিস্তানের নির্লজ্জতা! রবিবারের রাজস্থানের (Rajasthan) বাড়মেরের (Barmer) আকাশে ফের সন্দেহভাজন ড্রোনের (Drone) আনাগোনা। সেখানে ব্ল্যাক আউট ঘোষণা করা হয়েছে। গতকাল ভারত ও পাকিস্তানের মধ্যে যুদ্ধবিরতি (ceasefire) ঘোষণা করা হয়। যুদ্ধবিরতির মাত্র কয়েক ঘণ্টা পরেই ফের আক্রমণ শানিয়েছিল পাকিস্তান। কিন্তু সেনা প্রতিরোধে পিছু হটে পাক সেনা। এই ড্রোন কোথা থেকে এসেছে তা এখনও নিশ্চিত নয়।

বাড়মেরের বিভাগীয় কালেক্টর ও ম্যাজিস্ট্রেটের এক্স অ্যাকাউন্ট থেকে একটি পোস্ট করা হয়েছে। সেখানে বলা হয়েছে, ড্রোন দেখা গেছে। দয়া করে বাড়িতে থাকুন। ব্ল্যাক আউটের নির্দেশ মেনে চলুন’। রাজস্থানের জয়শলমীরে সন্ধ্যা সাড়ে ৭ টা থেকে ব্ল্যাক আউট আর বাড়মেরে সন্ধ্যা ৮ থেকে ব্ল্যাক আউট শুরু হয়েছে।

আরও পড়ুন- ৭, ৮, ৯ মে-তে কী হয়েছিল? সত্যি জানিয়ে দিল ভারতীয় সেনা

এদিকে আজ সেনার তিন বাহিনী এক সাংবাদিক বৈঠক থেকে জানিয়ে দেয়, পাকিস্তান যদি যুদ্ধবিরতি লঙ্ঘন করে তাহলে উপযুক্ত জবাব দেবে ভারত।

গত ২২ এপ্রিল কাশ্মীরে ২৬ জন মানুষকে হত্যা করে দেশে হিংসা বীজ বপন করে পাকিস্তান। এর ভারত সেই হামলার জবাব দেয় ৭ মে ‘অপারেশন সিঁন্দুর। ৯ টি জঙ্গি ঘাঁটি গুঁড়িয়ে দেওয়া হয়। দেশে সন্ত্রাসী কাজে লিপ্ত পাঁচ জন কুখ্যাত জঙ্গিকে নিকেশ করে সেনা।

দেখুন ভিডিও-